CELEX: C2006/237/11
Language: et
Date: 2006-09-30 00:00:00
Title: Kohtuasi C-312/06: Eelotsusetaotlus, mille esitas Magyar Köztársaság Legfelsőbb Bírósága 18. juulil 2006 — OTP Garancia Biztosító Rt versus Vas Megyei Közigazgatási Hivatal

30.9.2006   
            
            
               ET
            
            
               Euroopa Liidu Teataja
            
            
               C 237/6
            
         Eelotsusetaotlus, mille esitas Magyar Köztársaság Legfelsőbb Bírósága 18. juulil 2006 — OTP Garancia Biztosító Rt versus Vas Megyei Közigazgatási Hivatal
   (Kohtuasi C-312/06)
   (2006/C 237/11)
   Kohtumenetluse keel: ungari
   Eelotsusetaotluse esitanud kohus
   Magyar Köztársaság Legfelsőbb Bírósága
   Põhikohtuasja pooled
   
      Hageja: OTP Garancia Biztosító Rt.
   
      Kostja: Vas Megyei Közigazgatási Hivatal
   Eelotsuse küsimused
   
               1.
            
            
               Kas akti Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta (edaspidi ühinemisakt) artikli 24 alusel kohaldatava X lisa (1) 4. peatüki lõike 3 punkti a, mille kohaselt Ungari võib erandina EÜ artiklites 87 ja 88 sätestatust kohaldada kuni 31. detsembrini 2007 kaasa arvatud kohaliku ettevõtlusmaksu soodustust kuni 2 % maksustatavast summast, mille annab kohalik omavalitsus piiratud ajaks 1990. aasta C. seaduse kohalike maksude kohta artiklite 6 ja 7 alusel, võib tõlgendada nii, et Ungarile anti ajutine erand kohaliku ettevõtlusmaksu säilitamiseks, ehk nii, et ühinemisaktis tunnustati maksusoodustuste säilitamisega ka Ungari ajutist õigust seda liiki maksu säilitada?
            
         
               2.
            
            
               Kas nõukogu kuuenda direktiivi 77/388/EMÜ (2) (edaspidi direktiiv) artikli 33 lõiget 1 tuleb tõlgendada nii, et see keelab sellise maksu (kohalik ettevõtlusmaks) säilitamist, mida kohaldatakse ettevõtjate äritegevusele ning mille üks peamisi tunnuseid on see, et seda arvutatakse netokäibelt, millest arvatakse maha müüdud kaupade omahind, vahendatud teenuste hind ja materjalikulu, või teiste sõnadega, kas sellist maksu tuleb käsitleda selle sättega keelatud kumuleeruva käibemaksuna?
            
         
      (1)  EÜT L 236, lk 846.
   
      (2)  EÜT L 145, lk 1.